google/wiki40b huggingface dataset:
Konstantin III (østromersk keiser)

Bakgrunn

Konstantin III var eldste sønn av keiser Herakleios og hans første hustru Eudokia og − særlig etter at han allerede i 613 ble elevert til medkeiser − dermed egentlig den som hadde de aller beste utsikter til å bli Herakleios' etterfølger. Han ble i 629/630 gift med sin slektning Gregoria. Martina, Herakleios' annen hustru, satte alt inn på at hennes sønn Heraklonas − en annen var åpenbart var født tidligere og het også Konstantin men han døde − skulle arve tronen alene og at Konstantin (III) dermed skulle utelukkes fra tronfølgerekken. Hun klarte å få sin mann til å gjøre Heraklonas til medkeiser allerede 4. juni 638 (sønnen var da nettopp fylt tolv år gammel) og at hans yngre brødre David og Martinos ble utnevnt til caesarer.

Keiser

Da Herakleios så døde den 11. februar 641, ble enken Martina den egentlige regent. Men hun klarte ikke å hindre at også Konstantin III ble elevert til keiser. Han var åpenbart allerede nokså syk, og døde kort tid etter av tuberkulose, bare fire måneder etter sin far. I folket oppstod mistanken at Martina hadde medvirket til hans død.
Konstantin III hadde følt seg usikker på sin medregent og hans mor Martina, og han bestakk de militære med en stor pengesum for at de skulle støtte hans sønn Konstans II som keiser etter sin død. Heraklonas ble så keiser. Etter en kort maktkamp hvor Martina ble beskyldt for å ha forgiftet sin stesønn, ble Konstantin IIIs sønn Konstans II kronet til keiser.
Okergul engmåler

Utseende

En liten (vingespenn 18 – 20 mm), slank, brunlig måler. Vingene er okergule til lysbrune med fire rødbrune tverrbånd, i alle fall tre av disse er tydelige. Hannen har fjærformede antenner. Larven er grå eller gråbrun, på ryggsiden med mørke lengdestriper på sidene og en hvit stripe i midten.

Levevis

Larvene kan leve på mange ulike urter, blant andre løvetann, maurer og syrer. De voksne målerne flyr om natten i juni – august og kommer gjerne til lys. De skremmes også lett opp om dagen.

Utbredelse

Arten forekommer i Europa, men mangler i Storbritannia (bortsett fra noen få funn av innfløyne individer). I Norge finnes den på Østlandet vestover til Aust-Agder.
Kongeparken i Nybergsund

Kongeparken i Nybergsund i Trysil kommune ble åpnet 16. juni 1946 av kong Haakon VII. Parken står i det skogholdet der Kongen, kronprins Olav og deler av den norske regjering søkte tilflukt mot et tysk bombeangrep 11. april 1940. Parken rommer en byste av kong Haakon, en byste av kong Olav V (reist i 1990), en minnebauta og en informasjonstavle på norsk, engelsk og tysk (satt opp i 2015).

Bakgrunn

Natt til 11. april 1940 tilbrakte kong Haakon VII og statsminister Johan Nygaardsvold på Hegg gård utenfor Nybergsund. Den britiske ambassadøren Cecil F. J. Dormer, andre diplomater og noen journalister var også kommet til Nybergsund. Formiddagen 11. april var det statsråd i Nybergsund. Følget oppholdt seg i Nybergsund utover dagen. I en times tid fra kl. 17.00 angrep elleve tyske fly av typen Heinkel He 111 med sprengbomber, brannbomber og mitraljøser. Kongen, kronprinsen og regjeringsmedlemmene unnslapp såvidt bombingen etter at de hadde løpt til et skogholt fra Nybergsund turiststasjon der de spiste middag. De ble varslet av en ung gutt som hørte flyene komme.
International Development Law Organization

International Development Law Organization (OIDL, fransk: Organisation internationale de droit du développement, OIDD) er en internasjonal organisasjon etablert i 1983. Organisasjonen arbeider for å styrke rettsstat og godt styresett i utviklingsland, land i økonomisk transisjon og land som har opplevd væpnet konflikt. IDLO har hovedkontor i Roma.
Organisasjonen har status som permanent observatør i FNs hovedforsamling.
Zurquí

Zurquí er en tåkeskog sentralt i Costa Rica. Den befinner seg nord i kantonene Vásquez de Coronado og Moravia, like nord for hovedstaden San José, på om lag 1600 meters høyde. Den ligger inntil den sørvestlige grensa til Braulio Carrillo nasjonalpark. Zurquí er kjent for et svært stort biologisk mangfold.
Riksvei 32, Carretera Braulio Carrillo, går gjennom Zurquí, og Costa Ricas eneste veitunell, Túnel Zurquí, befinner seg der.
Alexander Mackenzie

Bakgrunn

Mackenzie ble født i Stornoway på øya Lewis i de Ytre Hebridene i Skottland. I 1774 flyttet familien hans til New York og deretter i 1776 til Montréal under den amerikanske revolusjon.

Karriere

I 1779 fikk han en jobb hos North West Company, og på oppdrag fra selskapet reiste han i 1788 til Athabascasjøen og grunnla Fort Chipewyan. Han ble sendt for å erstatte Peter Pond, en av partnerne i North West Company. Fra Pond fikk han vite at ifølge indianerne i området rant de lokale elvene mot nordvest. På grunnlag av disse opplysningene la han i vei med kano og 10. juli 1789 oppdaget han elva Mackenzie, som han fulgte helt til utløpet i håp om å finne Nordvestpassasjen til Stillehavet. Selv om han nådde helt fram til Nordishavet kalte han elva Disappointment River («Skuffelseselva»), ettersom den ikke førte til Cook Inlet i Alaska som han hadde forventet. Navnet på elva ble senere endret til Mackenzie River til ære for ham.
I 1791 reiste han til Storbritannia for å studere nye fremskritt innen måling av lengdegrader. Da han vendte tilbake i 1792 satte han igjen i vei for å finne en rute til Stillehavet. Med et følge av innfødte førere, franske voyageurs og en hund kalt «Our Dog» forlot Mackenzie Fort Fork langs elva Peace. Han fant det øvre løpet av elva Fraser, men ble av de lokale stammene advart om at de nedre delene av elva ikke var farbar og befolket av stridslystne stammer.
Han ble i stedet anbefalt å følge en etablert handelsrute som gikk opp West Road-elva, krysset over Kystfjellene og deretter ned elva Bella Coola til havet. Han fulgte dette rådet og nådde den 20. juli 1793 fram til Bella Coola ved North Bentinck Arm, en fjordarm ved Stillehavet. Med dette fullførte han den første kjente transkontinentale kryssingen av Nord-Amerika nord for Mexico. Tidligere var den nordligste kryssingen vært av Cabeza de Vaca på Narváez-ekspedisjonen, som startet ved kysten av Mexicogulfen i Texas endte ved  Californiagulfen i Mexico.
Mackenzie ønsket å fortsette vestover, ut fra et ønske om å møte det åpne havet, men måtte snu på grunn av fiendtligheten til heiltsuk-stammen. George Vancouvers ekspedisjon hadde besøkt Bella Coola 48 dager tidligere. På det vestligste punktet han nådde, ved Dean Channel den 22. juli 1793), omringet av heiltsukenes krigskanoer, skrev han «Alexander Mackenzie fra Canada, over land, 22. juli 1793» på en stein, med en rødlig maling av sinoberrødt og bjørnefett, og snudde deretter rundt for å vende tilbake til «Canada». Steinen, som ligger nær vannkanten i Dean Channel, bærer fremdeles disse ordene, som senere ble permanent hugget inn av senere kartleggere. Stedet er nå Sir Alexander Mackenzie Provincial Park.
Han ble slått til ridder for sine prestasjoner i 1802 og var medlem av den lovgivende forsamling i Nedre Canada fra 1804 til 1808.
I 1812 giftet han seg og vendte tilbake til Skottland. Mackenzie døde i 1820 av nyrebetennelse. Han er gravlagt i byen Avoch ved Moray Firth.
Trallfa

Trallfa AS er et norsk selskap som nå (2010) opererer innenfor de tre hovedområdene eiendom, helse og finans. Det Trallfa-navnet først og fremst forbindes med er utvikling og produksjon av industriroboter. Trallfa var først i verden i utviklinga av industriroboter og var en ledende produsent av slike på 1970- og 1980-tallet. Denne delen av bedriften ble overtatt av ASEA (som senere fusjonerte med Brown, Boveri & Cie til ABB).

Historie

Nils Underhaug startet i 1941 bedriften Trallefabrikken for produksjon av traller, vogner og trillebårer. Bedriften ble etterhvert Nordens største produsent av ikke-motorisert transportutstyr. I 1964 startet Trallfa utviklinga av verdens første industrirobot for å kunne sprøytelakkere trillebårene uten at mennesker var i direkte kontakt med denne helsefarlige operasjonen. Sentral i utviklinga av roboten var Ole Molaug.
Roboten ble i 1966 tatt i bruk i Trallfas produksjon av transportutstyr, i 1969 ble roboten gjort til et produkt i seg selv og industriroboter ble etterhvert selskapets viktigste produkt. På 1970- og 1980-tallet ekspanderte Trallfa på verdensmarkedet både i form av salgskontorer i mange land, men også med produksjon utenlands. I 1985 hadde datterselskapet Trallfa Robot AS 50% av verdensmarkedet for industriroboter for overflatebehandling. 
I siste halvdel av 1980-tallet ble deler av aksjene i Trallfa Robot AS solgt til ASEA i flere omganger slik at selskapet i 1989 var heleid av ASEA. Historien videre er en lang rekke av fisjoner og fusjoner til dagens situasjon med eierinteresser innen eiendom, helse og finans.
Shen

Shen (kinesisk: 莘县 ; pinyin: Shēn Xiàn) er et fylke i provinsen Shandong i Folkerepublikken Kina. Det er understilt byprefekturet Liaocheng.
Befolkningen var i 1999 på 949.768.
NM i bryting 1961

NM i bryting 1961 ble arrangert i Halden 18.-19. mars og Kristiansand 25.-26. mars. Arrangører var Halden AK og AK 28. Kongepokalen ble vunnet av Harald Barlie.
Folkehøgskolebevegelsen i Norge

Folkehøgskolebevegelsen i Norge hadde sitt utspring fra Grundtvigs ideer i Danmark. I 1830-årene var det flere pedagoger som ønsket å etablere folkehøgskoler også i Norge. En av dem var Ole Vig, som var inspirert av Grundtvigs tanker om at alle barn og unge har rett til utdanning. Vig ble en ivrig forkjemper for folkeskolen, og i 1889 fikk vi  folkeskoleloven som gav lik rett til skolegang for alle barn i Norge.

Norges utdanningspolitikk på midten av 1800-tallet

De  nasjonalromantiske strømninger i Norge fra 1850-tallet la grunnen for frihetstanken i folkehøyskolen såvel som ideer for folkeopplysning og folkestyre. Sentrale stortingspolitikere var Halvor Bentsen, Lars Bentsen, Viggo Ullmann og Wollert Konow.

Folkehøgskoler i Norge

Norges første folkehøgskole var Sagatun Folkehøyskole, som ble opprettet i 1864 av Olaus Arvesen og Herman Anker.  Da Sagatun Folkehøyskole ble innviet, minnet grunnleggerne om den innsats og inspirasjon som Ole Vig hadde bidratt med inntil sin død.
Etterhvert ble det etablert flere folkehøgskoler i Norge. Mest kjent i ettertiden er Vonheim i Gausdal som ble drevet av Christopher Bruun. Folkehøgskolene vakte politisk debatt, og i 1874 utformet Jacob Aall Bonnevie (skoledirektør i Nidaros) et forslag om å opprette amtsskoler. Tanken var at disse skulle få statsstøtte og utkonkurrere de grundvigianske skolene som man var skeptisk til. Etterhvert måtte også flere folkehøgskoler gi opp driften. I 1890 fikk folkehøgskolene enda en ny konkurrent, de kristelige ungdomsskolene. Men utover på 1900-tallet ble det bestemt at alle tre skoleslagene skulle få statstilskudd og i 1949 fikk de også en felles lov «Lov om folkehøgskole». Inntil den offentlige ungdomsskolen ble innført som en del av grunnskolen i 1960-årene, ble de kristelige folkehøgskolene kalt ungdomsskoler.
Det er i dag 80 folkehøgskoler i drift i Norge. Skolene er åpne for ungdom fra de fyller 16 år, de fleste har 18-årsgrense. I skoleåret 2015/2016 gikk det 7258 elever på norske folkehøgskoler. 
Den norske folkehøgskoletradisjonen har utviklet to hovedretninger, den ene er en skole basert på kristent livssyn (32 skoler), mens de øvrige er frilynte (48 skoler). Omtrent 11 prosent av hvert elevkull velger å ta et år på folkehøgskole. Et fullført folkehøgskoleår gir to konkurransepoeng for alle som ønsker å gå videre med høyere offentlig utdanning. 
Folkehøgskolene har en fri og uavhengig plass i utdanningssystemet. De er eksamensfrie skoler og har som målsetning å fremme allmenndanning og gi folkeopplysning på ulike alders- og utdanningstrinn. De gir undervisning i rundt 300 ulike fag. Et «helårskurs» varer i ni måneder - fra slutten av august til midten av mai. Flere skoler tilbyr også halvårskurs eller kurs av enda kortere varighet. Ingen skoler tilbyr lenger 2-årige linjer.
Stillehavslekene 1991

Stillehavslekene 1991. Lekene, South Pacific Games i 1991 var de niende Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1991 ble arrangert i Port Moresby i Papua Ny-Guinea i perioden 7. til 21. september 1991. Det var andre gangen som Port Moresby arrangerte lekene, første gangen var i 1969. Det var over to tusen utøvere fra seksten nasjoner deltok i atten sporter. Papua Ny-Guinea ble beste nasjon med 44 gullmedaljer foran Fransk Polynesia med 30.
Alan Jackson

Innledning

Alan Jackson er født og oppvokst i byen Newnan i Coweta County, Georgia, USA, som yngstemann i en søskenflokk på fem. Han har fire eldre søstre. Faren var bilmekaniker.
Jackson var opprinnelig ikke spesielt interessert i musikk, men lyttet litt til gospel i sin tidlige ungdom. Det var først da en venn introduserte ham for musikken til Gene Watson, John Anderson og Hank Williams Jr. at Jackson fikk en gryende interesse for countrymusikk. Han startet sitt første band, Dixie Steel, og opptrådte lokalt sammen med dette mens han ennå gikk på high school. 
Alan Jackson ektet kona Denise den 15. desember i 1979. De hadde vært kjærester siden (1976) high school-årene. Sammen har de barna Mattie Denise (1990), Alexandra Jane «Ali» (1993) og Dani Grace (1997). Jackson livnærte seg blant annet som truckfører, bilmekaniker og bruktbilselger til å begynne med. Etter seks års ektskap (i 1985) bestemte han og kona seg for å flytte til Nashville, Tennessee, og satse for fullt på musikk. I november 1997 ble paret separert en periode, men de flyttet sammen igjen fire måneder senere. I 2007 kom Denise Jackson ut med en bok om livet hennes med Alan Jackson, under tittelen It's All About Him: Finding The Love of My Life.

Karriere

I Nashville fikk Jackson jobb ved The Nashville Network (TNN, nå Spike). Kona jobbet som flyvertinne og kom ved en tilfeldighet i kontakt med Glen Campbell (i 1985), som hun ga en demo av mannens låter. Campbell ga henne sitt visittkort og sa at Alan kunne kontakte ham. Campbells selskap oppfordret Jackson til å raffinere sin karriere som låtskriver i et års tid før de fortsatte. Det sørget etter hvert for at Jacksons karriere fikk en «flying start». Senere tegnet Jackson kontrakt med plateselskapet Arista.
Alan Jacksons første album var New Traditional, utgitt på Americana Records i 1987, men dette ble ingen stor suksess. Den 26. juni 1989 signerte Jacksons kontrakt med Arista Nashville, som litt senere (den 27. februar 1990) ga ut hans første album Here in the Real World. Dette ble en «pangsuksess». Det ble også hans andre album, Don't Rock the Jukebox, som kom ut i 1991. Siden har Alan Jackson gått fra suksess til suksess. Hans siste album ble sluppet den 4. mars i 2008 og har tittelen Good Time. Alt den 12. mars meldte United Press International at Jacksons nye album toppet de amerikanske billboardlistene.
Jackson ble en av verdens mestselgende countryartister på 1990-tallet. Han har hatt mer enn 30 nr. 1-singler, hvorav han enten skrev hele eller deler av låten til mer enn tjue av dem selv. Noen av de mest kjente sangene hans er; «Chattahoochee», «Little Bitty», «The Talking Song Repair Blues», «Summertime Blues», «Five O'Clock Somewhere» med flere. En bør også nevne «Where Were You», en sang om terrorangrepet den 11. september i 2001.

Priser

Alan Jackson ble den 22. oktober i 2001 (Atlanta) tatt opp i Georgia Music Hall of Fame. Han har dessuten vunnet en rekke priser. Nedenfor er noen av de mest prestisjefulle.
Thomas Lehne Olsen

Klubbkarriere

Lehne Olsen ble mot slutten av årsskiftet i 2008 linket til både Hamarkameratene og Stabæk Fotball, men valgte til slutt førstnevnte etter at klubben gav han et tilbud om kontrakt. Lehne Olsen fikk sin seriedebut mot Alta IF den 14. april 2009 og markerte seg med et mål under et minutt etter at han kom inn på banen.
Olsen deltok også under EM-kvalifiseringskampene til Norge U19 mot Spania, Aserbajdsjan og Tyrkia i april 2010, hvor han scoret flere mål og markerte seg såpass at U19-landslagstrener Nils Johan Semb mente at han fikk sitt gjennombrudd i disse kampene. I den påfølgende vårsesongen for HamKam etablerte han seg som fast førstelagsspiller med en sentral rolle i angrepet.
Den 23. oktober 2010 scoret Thomas Lehne Olsen hat-trick mot Lørenskog. Samtidig sikret han opprykk til Adeccoligaen. Han ble med sine 26 mål mestscorende spiller i 2. divisjon, avdeling 4 med fem måls margin.
2011-sesongen var preget av skader og han endte til slutt opp med 8 mål i HamKams retur-sesong i Adeccoligaen. Han scoret også HamKams eneste mål i 1-3 cup-tapet mot Byåsen hjemme på Briskeby og endte opp med totalt 9 mål i løpet av 2011. 
Lehne Olsen debuterte for Strømsgodset IF mot Aalesunds FK den 24. mai 2013 på Marienlyst Stadion da han kom inn som innbytter i det 59. minutt. Den 18. desember 2015 meldte Lehne Olsen overgang fra Strømsgodset til Tromsø, hvor han skrev under på en treårskontrakt. 
I hans 12 seriekamp (21. mai 2016) skåret Olsen sitt første mål for klubben, da han satte inn 2-0 målet borte mot Stabæk, i en kamp de til slutt vant 3-0.
Andrew Scott

Tidligere i hans karriere

Scott ble født i Dublin, Irland. Hans far, Jim, jobbet i et vikarbyrå, og hans mor, Nora, var en kunst lærer. [1] [2] Han har en eldre søster, Sarah, en sport coach, og en yngre søster, Hannah. [2] Scott deltok Gonzaga College, en privat jesuitt katolsk skole for gutter på sørsiden av Dublin. Han tok klasser på lørdag på en drama skole for barn, og dukket opp i to annonser på irsk TV. Når han ble sytten år ble han valgt til en hovedrolle i sin første film, Korea. Scott vant en stipend på kunstskole, men valgte å studere drama ved Trinity College i Dublin,men forlater etter seks måneder for å bli med Abbey Theatre Dublin. [1] [3] Han uttalte en gang til London Evening Standard Magazine at han alltid hadde en "sunn besettelse" til skuespill.
Planophileurus

Utbredelse

Arten lever på Cuba og Bahamas.
Aston Martin DB Mark III

James Bond

James Bond kjører en Aston Martin DB Mark III i bokutgaven av Goldfinger, men omtales som "DB III". Det er den eneste bilen i Ian Flemings bøker som har typiske James Bond-effekter installert. I filmen som kom fem år etter boken var bilen oppgradert til en Aston Martin DB5.
Longhui

Longhui (kinesisk: 隆回县; pinyin:  Lónghuí Xiàn) er et fylke i provinsen Hunan i Folkerepublikken Kina. Det ligger i byprefekturet Shaoyang.
Befolkningen var på 1 102 626 innbyggere i 1999.

Kulturminner

Wei Yuans tidligere bolig (Wei Yuan guju, 魏源故居) ble i 1996 oppført på Folkerepublikken Kinas liste over kulturminner.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Nantong

Nantong (kinesisk: 南通; pinyin: Nántōng) er en by på prefekturnivå i provinsen Jiangsu ved Kinas kyst mot Gulehavet. Befolkningen  anslås (2004) til 7 737 900.

Historie

Ettersom kysten mot Østkinahavet hele tiden har trukket seg tilbake på grunn av avleiringene av slam fra floden Chang Jiang har dette prefekturet stadig blitt større. Avstanden fra hovedbyen, nAntong, til kysten, er nå meget større enn under Handynastiet. 
Fra Han-dynastiet til Tangdynastiet var det som nå kalles Nantong bare et lite fylke som var understilt Yangzhou et godt stykke lenger inn i landet. I 958 hadde byen vokst såpass at det ble utskilt som et selvstendig prefektur, ved navn Tongzhou. Navnet betyr «åpningsprefektuet», noe som henspiller på beliggenheten ved storelvens munning. Men Yangzhou ble etterhvert en meget rik by, og det førte til at Tongzhou fra 1368 ble understilt Yangzhou igjen. Først i 1724 gjenvant det sin rang som selvstendig prefektur, men da under det nye navnet Nantong («Sørlige Tong») for å unngå sammenblanding med Tongzhou nær Beijing. (Ved Nantong videreføres navnet Tongzhou i et regionalt navn).
Nantong rikdom var tradisjonelt knyttet til produksjonen av salt, ris - og bomullsdyeking, og ikke minst av tekstilindustrien. Den lokale entreprenør Zhang Jian grunnla Nantongs første moderne bomullsspinneri i 1899, og fortsatte med en industriutvikling som omfattet mel, olje, silkespinning, et destilleri og en maskinfabrikk. Han ble også skipsreder og gjenvant saltmarkene øst for Nantong og gjorde dem egnet for bomullsproduksjon. Nantong fikk på folkemunne kallenavnet «Zhang Jians kongerike».
Området ble skadelidende i de økonomiske nedgangstidene i 1930-årene og så av den japanske okkupasjon, men har tatt seg inn og er fremdeles et viktig sentrum for tekstilindustrien. Havnen kan ta imot havgående skip, og har profittert på dette og sin gunstige beliggenhet for videretransport i mange retninger.

Samferdsel

Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang, Nantong og Taicang.
Kinas riksvei 328 i løper gjennom området, fra Nanjing via blant annet Yangzhou til Nantong.
Karen Kingsbury

Karriere

Hun har journalist-utdannelse i tillegg til hun er forfatter. Hun visste allerede som ung at hun ville bli forfatter. Hun begynte ikke å skrive fortellinger før i 1998, og etter å ha lest en bok av Francine Rivers, ville hun begynne å skrive bøker i den kristne sjangeren. 
Hun har vært journalist i Los Angeles Times og Los Angeles Daily News. Hun har også skrevet for People Magazine. Etter en artikkel i People ble hun kontaktet av en agent som spurte henne om å skrive en bok. Dette var starten på forfatterskapet. Hun har skrevet over 30 bøker og hun er fortsatt produktiv. Bøkene hennes gis ut på det kristne forlaget Hermon.
Samaratid

Samaratid (russisk: самарское время – Samarskoje vremja) eller SAMT, oppkalt etter byen Samara, er en tidssone i Russland. Den ligger fire timer foran UTC (UTC+4) og én time foran moskvatid (MSK+1). Grunnet bruken av dekrettid i Russland ligger tiden én time foran standardtiden for den aktuelle tidssonen.

Historie

Tidligere ble Samaratid brukt på vinteren og Samara sommertid (SAMST) med UTC+5 og MSK+1, brukt om sommeren. Fra 28. mars 2010 ble Moskva sommertid brukt og Samaratid fjernet. 26. oktober 2014 gikk Russland over til permanent vintertid og samaratiden ble igjen tatt i bruk, denne gangen lik året rundt.
Valborg Platou

Biografi

Platou gav ut ei diktsamling, Digte i 1868. Diktene er fulle av savn og lengsel og tvil om meninga med tilværelsen.  Diktene er ansett å ha et sjølbiografisk preg, skrevet mens Valborg var hjemmeværende embetsmannsdatter.  Hun var nemlig datter av borgermester Carl Nicolai Stoud Platou (1809–1888)  og Christence Dorothea Plade Nielsen (1817–1889).  Broren Lars Hannibal Sommerfeldt Stoud Platou (1848–1923) ble derfor en kjent psykiater mens hun selv forble ugift. Se Platou for farsslekten.
Hun gikk fra 1849 til 1853 på skole ved den tyskfødte Sophie Wever sitt kvinneinstitutt i Bergen. Mere påfyll i språk kom fra språkreiser til København i 1863, Paris i 1881 og ellers til England og Tyskland.  
Fra 1869 til 1883 var hun kulturjournalist for den bergenske «Adresseavisen», De bergenske Adressecontoirs-Efterretninger. Fra 1883 til 1909 var hun medarbeider i Bergens Aftenblad (etablert 1880).  Det var Morgenavisen som i 1909 anslo at Valborg var «den som for Tiden har den længste journalistiske Løbebane at se tilbage paa her i Landet».
 I 1883 blei Platou «etter skarp konkurranse med tretten mannlige medansøkere», ansatt ved Bergen Offentlige Bibliotek, som landets første kvinnelige bibliotekar. Dette blei hennes arbeidsplass i 27 år. Under hennes hårde hånd økte samlingen fra 28 000 til 100 000 og der ble samlet inn 100 000 kroner til nybygg. 
Valborg Platou fikk Kongens fortjenstmedalje i gull 1909.  Pengene hadde hun klar i 1905 og det var da hennes etterfølger, han Arne Kildal (1885–1972) som fikk sluttført oppbyggingen som stod ferdig i 1917.